|  |  |
| --- | --- |
| Prvi.jpg  |   22. XI 2023. Број  **371/23**  |
|  |  |

|  |
| --- |
| САОПШТЕЊЕ ЗА МЕДИЈЕ |
| **октобар 2023.** |

**Просјечна нето плата у октобру 1 290 КМ**

**Реалан раст плате на мјесечном и годишњем нивоу**

Просјечна мјесечна нето плата у Републици Српскојисплаћена у октобру 2023. године износила је1 290 КМ и у односу на септембар 2023. номинално и реално je већа за 1,0%, док је у односу на исти мјесец претходне године номинално већа за 7,7%, а реално за 3,7%. Просјечна мјесечна бруто плата износила је 1 963 КМ.

Посматрано по подручјима, у октобру 2023. године највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 728 КМ, а најнижа просјечна нето плата у октобру 2023. исплаћена је у подручју *Грађевинарство*,975 КМ.

У октобру 2023. године, у односу на октобар 2022, у свим подручјима забиљежен је номинални раст нето плате, од чега највише у подручјима *Умјетност, забава и рекреација* 20,2%, *Вађење руда и камена* 18,0% и *Стручне, научне и техничке дјелатности* 12,5%.

 KM



Графикон 1. Просјечна нето плата по мјесецима

**Мјесечна инфлација у октобру 2023. године 0,0%**

**Годишња инфлација (X 2023/X 2022) 3,8%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у октобру 2023. године у односу на претходни мјесец у просјеку су остале на истом нивоу, док су у односу на исти мјесец претходне године у просјеку више за 3,8%.

Од 12 главних одјељака производа и услуга, више цијене на годишњем нивоу забиљежене су у десет, а ниже цијене у два одјељка.

Највећи годишњи раст цијена у октобру 2023. године, забиљежен је у одјељку *Остали производи и услуге* 10,3%, због виших цијена у групи Осигурање у вези с транспотром од 12,0%, затим у одјељку *Намјештај и покућство* 6,6%, усљед повећања цијена у групи Поправак апарата за домаћинство од 23,1%, потом у одјељку *Алкохолна пића и дуван* 5,7%, због раста цијена у групи Пиво од 14,4%.

Слиједи одјељак *Ресторани и хотели* са повећањем од 5,6%, усљед виших цијена у групи Услуге смјештаја од 9,9%, а исти проценат повећања од 5,6% забиљежен је код одјељка *Храна и безалкохолна пића*, усљед виших цијена у групама Поврће од 13,4% и Минерална вода и сокови од 11,5%.

Повећање од 5,5% забиљежено је у одјељку *Рекреација и култура,* због виших цијена у групи Књиге и уџбеници од 11,0%, док је раст од 5,2% забиљежен у одјељку *Становање*,усљед поскупљења у групи Топлотна енергија од 16,5%. Повећање од 3,0% забиљежено је у одјељку *Здравство*, усљед поскупљења цијена у групи Здравствене услуге од 5,5%, слиједи раст од 2,3% забиљежен у одјељку *Комуникације,* због повећања цијена у групи Телефонске и интернет услуге од 2,5% и раст у одјељку *Образовање* од 1,2% због виших цијена у групи Предшколско образовање од 6,7%.

Ниже цијене на годишњем нивоу, у октобру 2023. године, забиљежене су у одјељку *Превоз* 4,1%, усљед смањења цијена у групи Авионски превоз од 18,6% и у одјељку *Одјећа и обућа* 5,9%, усљед сезонских снижења конфекције и обуће током године.

%

Графикон 2. Мјесечна и годишња инфлација

**Календарски прилагођена индустријска производња (X 2023/X 2022) мања 0,4%**

**Десезонирана индустријска производња (X 2023/ IX 2023) мања 0,9%**

Календарски прилагођена индустријска производња у Републици Српској у октобру 2023. године, у поређењу са октобром 2022. године мања је за 0,4%. Десезонирана индустријска производња у Републици Српској у октобру 2023. године у поређењу са септембром 2023. године мања је за 0,9%.

Календарски прилагођена индустријска производња у Републици Српској у периоду јануар-октобар 2023. године у поређењу са истим периодом 2022. године мања je за 2,0%. У поменутом периоду, у подручју *Производњa и снабдијевањe електричном енергијом, гасом, паром и климатизацијa* забиљежен је раст од 5,4% и у подручју *Вађењe руда и камена* раст од 0,1%, док је у подручју *Прерађивачкa индустријa* забиљежен пад од 5,3%.

Графикон 3. Индекси индустријске производње октобар 2019 – октобар 2023. (∅2015=100)

**Број запослених у индустрији (X 2023/ IX 2023) мањи 0,6%**

Број запослених у индустрији у октобру 2023. године, у односу на септембар 2023. године мањи је за 0,6%. Број запослених у индустрији у октобру 2023. године у односу на просјек 2022. године мањи је за 3,3% и у односу на исти мјесец прошле године мањи је за 3,5%.

**У периоду јануар - октобар 2023. највише се извозило у Србију и у Хрватску**

У периоду јануар - октобар 2023. године остварен је извоз у вриједности од четири милијарде 356 милиона КМ, што је за 3,6% мање него у периоду јануар - октобар 2022. године, те увоз у вриједности од пет милијарди 830 милиона КМ, што је за 1,0% мање него у периоду јануар - октобар 2022, док је проценат покривености увоза извозом износио 74,7%.

У октобру 2023. године остварен је извоз у вриједности од 441 милион КМ, што је за 3,7% мање него у октобру 2022. године, те увоз у вриједности од 600 милиона КМ, што је за 10,4% мање него у октобру 2022. године, док је проценат покривености увоза извозом износио 73,5%.

У погледу географске дистрибуције робне размјене Републикe Српскe са иностранством, у периоду јануар - октобар 2023. године, највише се, од укупно оствареног извоза, извозило у Србију и то у вриједности од 729 милиона КМ (16,7%) и у Хрватску 675 милиона КМ (15,5%). У истом периоду, највише се, од укупно оствареног увоза, увозило из Србије и то у вриједности од 932 милионa КМ (16,0%) и из Италије, у вриједности од 913 милиона КМ (15,7%).

Посматрано по групама производа, у периоду јануар - октобар 2023. године, највеће учешће у извозу остварује електрична енергија са 459 милиона КМ, што износи 10,5% од укупног извоза, док највеће учешће у увозу остварују нафтна уља и уља добијена од битуменозних минерала (осим сирових), са укупном вриједношћу од 435 милиона КМ, што износи 7,5% од укупног увоза.

хиљ. КМ

2023

2022

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада**Биљана Глушацbiljana.glusac@rzs.rs.ba |
| **Статистика цијена** Жељка Драшковићzeljka.draskovic@rzs.rs.ba |
| **Статистика индустрије и рударства** Андреа Ерак-Латиновићandrea.erak@rzs.rs.ba |
| **Статистика спољне трговине** мр Сања Стојчевић Увалићsanja.stojcevic@rzs.rs.ba |

|  |
| --- |
|  |
| Саопштење припремио одјсек за протоколарне послове |
| Дарко Милуновић, директор Завода, главни уредникОгњен Игњић, руководилац одсјека Република Српска, Бања Лука, Владике Платона ббИздаје Републички завод за статистикуСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file:///%5C%5Ckordun%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CHVIF4827%5Cstat%40rzs.rs.ba)**Приликом коришћења података обавезно навести извор** |